﻿ Times.am | Պաշտոնական. «Միլանն» ու Գատուզոն նոր պայմանագիր են կնքել
19:44 - 5 / 04 / 2018
Պաշտոնական. «Միլանն» ու Գատուզոն նոր պայմանագիր են կնքել
«Միլանն» իր պաշտոնական կայքի միջոցով հայտարարել է գլխավոր մարզիչ Ջենարո Գատուզոյի հետ նոր պայմանագիր կնքելու մասին:
40-ամյա մասնագետի հետ համաձայնագիրը նախատեսված է մինչև 2021 թվականի ամառը:
Ավելի վաղ հայտնի էր դարձել, որ Գատուզոյի աշխատավարձը բարձրացվելու է ավելի քան 16 անգամ: Նախորդ համաձայանգրով իտալացին տարեկան ստանում էր 120 հազար եվրո: Այժմ այն կազմելու է տարեկան 2 միլիոն եվրո՝ գումարած հնարավոր պարգևավճարներ:
Հիշեցնենք, որ Ջենարոն «ռոսոներին» գլխավորել է 2017 թվականի նոյեմբերի 27-ին, երբ պաշտոնանկ է արվել Վինչենցո Մոնտելան:
Ա Սերիայի 30-րդ տուրից հետո «Միլանը» 51 միավորով զբաղեցնում է վեցերորդ տեղը: